﻿ Nőgyógyászat - Panoráma Medical Center
Milyen szemléletben zajlik a nőgyógyászat szakrendelőnkben
Az orvosi szakterületek közül a nőgyógyászatban különösen nagy jelentősége van a pszichoszomatikának. A fogamzóképesség zavaraitól kezdve az idült hasi fájdalmakig bezárólag számtalan kórkép és tünet hátterében húzódnak meg lélektani folyamatok. Ennek következtében a csak testi, kórélettani folyamatokra koncentráló nőgyógyászat legfeljebb részben lehet eredményes. Intézetünkben a magas színvonalú diagnosztikai és egynapos sebészeti módszerek mellett nagy hangsúlyt fektetünk a krónikus stresszből, párkapcsolati, életmódbeli és táplálkozási zavarokból eredő nőgyógyászati problémák feltárására és kezelésére is.
Milyen területeken végzünk kivizsgálást
minősített nőgyógyászati ultrahang-specialistaként cikluszavarok, nőgyógyászati daganatok, krónikus fájdalom szindrómák, az infertilitás, valamint a várandósság diagnosztikáját végezzük.
a vérzészavarok vizsgálatában és kezelésében a nemzetközi ajánlásoknak megfelelően a hagyományos curettálás minden esetben méhtükrözéssel együtt kerül elvégzésre, javítva ezzel a diagnosztikus pontosságot és a kezelési hatékonyságot.
személyre szabott, minden szempontot figyelembe vevő fogamzásgátlási, családtervezési tanácsadást végzünk, rendszeresen kontrollálva az alkalmazott módszer biztonságosságát.
több évtizedes tapasztalattal rendelkezünk a változókori tünetek és egészség területén. Lehetőség van mind a hormonális, mind a nem hormonális életminőséget javító kezelésre.
A nőgyógyászati vizsgálat elemei
citológiai kenetvétel
kolposzkópos méhnyak- és hüvelyvizsgálat
nőgyógyászati tapintásos vizsgálat
ultrahangvizsgálat – hüvelyi, illetve szükség szerint hasi úton
szükség szerint HPV vizsgálat, illetve speciális tenyésztések
az emlő tapintásos szűrővizsgálata
méhtükrözés – diagnosztikus illetve operatív (polip, kisebb miómaeltávolítás, méhen belüli összenövések oldása)
szeméremtesti és hüvelyi elváltozások kimetszése
gátrekonstrukció (szülés utáni hegek, gátsérülések miatt)
méhszájplasztikák
diagnosztikus laparoszkópia (hasi tükrözés)
csütörtök 17:00–19:00